**VÝZVA NA PREDLOŽENIE CENOVEJ PONUKY**

zadávanie zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

názov predmetu zákazky:

#### Rekonštrukcia a modernizácia stavebných objektov - Armovňa

##### Identifikácia Zadávateľa zákazky:

Názov: LIBETO a.s.

Sídlo: Liptovská Teplá 1, 034 83 Liptovská Teplá

IČO: 31 562 418

DIČ: 2020430236

Telefón: 0911 964 414

Kontaktná osoba: Ing. Samuel Lobík, podpredseda predstavenstva

e-mail: [libeto@libeto.sk](mailto:libeto@libeto.sk)

##### Názov predmetu zákazky

Rekonštrukcia a modernizácia stavebných objektov - Armovňa

1. **Druh zákazky**

Stavebné práce

Typ zmluvy: Zmluva o dielo v zmysle § 536 a nasl. zák. č. 513/1991 Zb. Obchodného zákonníka v znení neskorších predpisov ako výsledok verejného obstarávania.

Pre každú časť predmetu zákazky bude uzatvorená samostatná zmluva s úspešným uchádzačom v príslušnej časti.

Podrobné vymedzenie zmluvných podmienok na dodanie požadovaného predmetu zákazky pre jednotlivé časti, je/sú uvedené *v prílohe č. 3 – Obchodné podmienky dodania predmetu zákazky – návrh zmluvy* *o dielo* (pre každú časť predmetu zákazky je samostatná zmluva).

1. **Variantné riešenia**

**(Platí pre každú časť predmetu zákazky samostatne)**

Záujemcom sa neumožňuje predložiť variantné riešenie vo vzťahu k požadovanému predmetu zákazky.

Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

##### Rozdelenie predmetu zákazky na časti

Zákazka je rozdelená na 3 časti.

Každá časť bude predmetom samostatného vyhodnotenia a predmetom samostatnej zmluvy.

Uchádzač môže predložiť ponuku na jednu časť alebo dve časti alebo všetky tri časti predmetu zákazky.

**Časť 1: Zateplenie –** (zateplenie obvodového plášťa, výmena otvorových konštrukcií)

**Časť 2: Vykurovanie –** (rekonštrukcia vykurovacej sústavy)

**Časť 3: Elektroinštalácia** (rekonštrukcia elektroinštalácie a osvetlenia)

##### Predmet a opis predmetu zákazky

Predmetom zákazky je uskutočnenie stavebných úprav objektu Armovne pre úsporu primárnych energetických zdrojov spoločnosti.

Predmetom rekonštrukcie bude:

* Zateplenie obvodového plášťa
* Výmena okenných, dverných a vrátových výplní
* Namontovanie bleskozvodov
* Rekonštrukcia vykurovania
* Elektroinštalácia a osvetlenie

Stavebné práce budú vykonávané v súlade s projektovou dokumentáciou a výkazom výmer, ktoré sú prílohami tejto výzvy.

V prípade, že v dokumentoch potrebných na vypracovanie ponuky sa nachádza výrobok, alebo materiál konkrétneho výrobcu (sú uvedené obchodné názvy alebo druhy tovarov), alebo dodávateľa, sú uvedené ako príklady a môžu byť nahradené ekvivalentnými výrobkami alebo materiálmi s rovnakými technickými parametrami, pri zachovaní, alebo zvýšení technickej kvality.

##### Predpokladaná hodnota zákazky

Predpokladaná hodnota zákazky je **129 350,00 EUR bez DPH / 155 220,00 EUR s DPH,**

PHZ pre časť 1: **78 372,00** Eur bez DPH

PHZ pre časť 2: **43 508,50** Eur bez DPH

PHZ pre časť 3: **7 469,50** Eur bez DPH

Zadávateľ zákazky neposkytuje zálohu ani preddavky na plnenia.

##### Miesto dodania predmetu zákazky

Sídlo zadávateľa uvedené v bode 1 Výzvy.

##### Spoločný slovník obstarávania (CPV)

Hlavný predmet 45000000-7 Stavebné práce

Časť 1: 45321000-3 Tepelnoizolačné práce

Časť 2: 45331100-7 Inštalovanie ústredného kúrenia

Časť 3: 45310000-3 Elektroinštalačné práce

##### Trvanie zmluvy alebo lehota pre ukončenie

Maximálna dodacia lehota na dodanie predmetu zákazky je:

Pre časť 1 Zateplenie: do 4 mes. odo dňa vystavenia objednávky objednávateľom

Pre časť 2 Vykurovanie: do 4 týždňov odo dňa vystavenia objednávky objednávateľom

Pre časť 3 Elektroinštalácia: do 2 mes. odo dňa vystavenia objednávky objednávateľom

##### Podmienky financovania

**(Uvedené platí pre všetky časti predmetu zákazky. )**

Predmet zákazky sa bude financovať z prostriedkov Operačného programu Kvalita životného prostredia na obdobie 2014-2020. Zákazka je obstarávaná v rámci realizácie projektu s názvom *,,Úspora primárnych energetických zdrojov v spoločnosti LIBETO a.s.“*, v  rámci výzvy OPKZP-PO4-SC421-2017-30 vyhlásenej Ministerstvom životného prostredia SR ako Riadiaceho orgánu pre Operačný program Kvalita životného prostredia.

Vzhľadom k tomu, že realizácia predmetu zákazky podlieha schváleniu procesu verejného obstarávania, Zadávateľ si vyhradzuje právo zrušiť použitý postup zadávania zákazky v prípade, ak nebude predmetné verejné obstarávanie schválené kontrolným orgánom. Zmluva o dielo sa stáva platnou dňom jej podpisu a účinnou až po schválení verejného obstarávania kontrolným orgánom. V prípade, ak verejné obstarávanie nebude schválené, Zadávateľ si vyhradzuje právo od zmluvy odstúpiť.

Zadávateľ si vyhradzuje právo zrušiť tento postup zadávania zákazky v súlade s § 57 ods. 2 zákona o verejnom obstarávaní (zmena okolností, za ktorých sa vyhlásilo verejné obstarávanie) aj v tom prípade, ak cena úspešného uchádzača prevýši predpokladanú hodnotu zákazky, pre danú časť.

Verejný obstarávateľ neposkytuje zálohu ani preddavky na plnenie zmluvy.

##### Podmienky účasti

**1. Predmetnej súťaže sa môže zúčastniť uchádzač, ktorý spĺňa podmienky účasti týkajúce sa osobného postavenia: (uvedené platí pre každú časť predmetu zákazky samostatne)**

**Podľa § 32 ods. 1 písm. e)** zákona, uchádzač je oprávnený dodávať tovar, uskutočňovať stavebné práce alebo poskytovať službu - doloženým dokladom o oprávnení uskutočňovať stavebné práce ktoré zodpovedajú predmetu zákazky – (napr. výpisom z obchodného, živnostenského registra) - uchádzač predloží kópiu dokladu

**Podľa § 32 ods. 1 písm. f)** zákona, uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu – uchádzač preukáže doloženým čestným vyhlásením podľa *prílohy č. 2 výzvy*.

**2. Podmienky účasti týkajúce sa technickej alebo odbornej spôsobilosti:**

**2.1 Podľa § 34 ods. 1 písm. b)** zákona uchádzač preukáže svoju technickú alebo odbornú spôsobilosť zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa tohto zákona, dokladom je referencia,

2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

**Pre časť 1:**

V zozname stavebných prác musia byť práce rovnakého alebo podobného charakteru ako je predmet zákazky (t.j. zateplenie a výmena otvorových konštrukcií), pričom ich minimálna súhrnná hodnota musí byť min 75 000,00 €/ bez DPH alebo ekvivalent tejto hodnoty v inej mene.

**Pre časť 2:**

V zozname stavebných prác musia byť práce rovnakého alebo podobného charakteru ako je predmet zákazky (rekonštrukcia vykurovacej sústavy), pričom ich minimálna súhrnná hodnota musí byť min 40 000,00 €/ bez DPH alebo ekvivalent tejto hodnoty v inej mene.

**Pre časť 3:** nevyžaduje sa

Zoznam stavebných prác bude obsahovať všetky údaje uvedené v *prílohe č. 6 Zoznam stavebných prác* **(platí pre každú časť predmetu zákazky samostatne).**

Zoznam zrealizovaných prác bude podpísaný oprávnenou osobou uchádzača. Ak obdobie realizácie prekračuje uvedené roky, je potrebné v zozname prác uviesť adekvátny finančný objem za požadované obdobie, nakoľko zadávateľ bude hodnotiť iba finančný objem prác realizovaných v uvedenom období. V prípade, že v rámci realizácie zákazky boli realizované aj práce iného charakteru ako je predmet zákazky, musí byť zo zoznamu prác zrejmá hodnota prác rovnakého alebo podobného charakteru ako je predmet zákazky. V prípade, že zákazka bola realizovaná uchádzačom len z časti (napr. člen združenia, skupiny dodávateľov a pod.) musí byť zo zoznamu prác zrejmé, v akom finančnom objeme boli realizované práce počas stanoveného referenčného obdobia.

**2.2 Podľa § 34 ods. 1 písm. g)** - údaje o vzdelaní a odbornej praxi alebo o odbornej kvalifikácií osôb určených na plnenie zmluvy, alebo riadiacich zamestnancov.

Uchádzač preukáže odbornú úroveň personálneho zabezpečenia plnenia predmetu zákazky prostredníctvom nasledujúceho kľúčového odborníka:

***Kľúčový odborník – stavbyvedúci* (pre časť 1)**

spôsobilosť, vzdelanie a prax kľúčového odborníka uchádzač preukáže:

a) predložením profesijného životopisu, s minimálnym obsahom:

- meno a priezvisko kľúčového odborníka,

- štátna príslušnosť,

- dosiahnuté vzdelanie,

- akademický titul,

- súčasná pracovná pozícia,

- kvalifikácia vzťahujúca sa k predmetu zákazky,

- prehľad profesijnej praxe vzťahujúcej sa k plneniu predmetu obstarávania,

- vlastnoručný podpis kľúčového odborníka.

b) predložením čestného vyhlásenia kľúčového odborníka, že bude k dispozícií uchádzačovi na plnenie predmetu zákazky počas celej doby jeho realizácie,

c) ďalšie osobitné dokumenty, resp. doklady uvedené nižšie.

Minimálna požadovaná úroveň štandardov:

**Pre Časť 1:**

***Kľúčový odborník - stavbyvedúci***

Stavbyvedúci pre pozemné stavby s minimálne 10 ročnou praxou a s platným osvedčením o vykonaní odbornej skúšky podľa zákona č. 138/1 992 Z. z. o autorizovaných architektoch a autorizovaných stavebných inžinieroch v znení neskorších predpisov, alebo, ak uchádzač nemá sídlo v Slovenskej republike, zadávateľ zákazky uzná aj rovnocenné doklady/osvedčenia vydané podľa platných noriem členského štátu EÚ na výkon činnosti - stavbyvedúci s odborným zameraním – **pozemné stavby**. Uvedený doklad predloží uchádzač ako kópiu originálu a opatrí ju odtlačkom pečiatky odborne spôsobilej osoby.

**2.3 Podľa § 34 ods. 1 písm. d**) v nadväznosti na § 35 a ZVO opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality:

Minimálna požadovaná úroveň štandardov:

**Pre Časť 1:**

A. Uchádzač predloží platný certifikát systému riadenia kvality podľa STN EN ISO 9001 systém manažérstva kvality v oblasti stavebných prác vydaný nezávislou inštitúciou. Zadávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, zadávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom alebo záujemcom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

B. Uchádzač predloží platný certifikát systému manažérstva bezpečnosti a ochrany zdravia pri práci OHSAS 18001, resp. ISO 45001 v oblasti stavebných prác vydaný nezávislou inštitúciou. Zadávateľ uzná ako rovnocenný certifikát systému manažérstva bezpečnosti a ochrany zdravia pri práci vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, zadávateľ prijme aj iné dôkazy o rovnocenných opatreniach na zabezpečenie systému manažérstva bezpečnosti a ochrany zdravia pri práci predložené uchádzačom alebo záujemcom, ktorými preukáže, že ním navrhované opatrenia na zabezpečenie systému manažérstva bezpečnosti a ochrany zdravia pri práci sú v súlade s požadovanými slovenskými technickými normami na systém manažérstva bezpečnosti a ochrany zdravia pri práci.

**Pre Časť 1:**

**2.4 Podľa § 34 ods. 1 písm. h)** - uvedením opatrení environmentálneho manažérstva, ktoré uchádzač alebo záujemca použije pri plnení zmluvy alebo koncesnej zmluvy, v nadväznosti na § 36 ZVO

Uchádzač predloží platný certifikát systému environmentálneho manažérstva v oblasti stavebných prác vydaného nezávislou inštitúciou, ktorým sa potvrdzuje splnenie noriem zabezpečenia ochrany životného prostredia uchádzačom alebo záujemcom: STN EN ISO 14001  
  
Zadávateľ uzná ako rovnocenný certifikát systému environmentálneho manažérstva vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, zadávateľ prijme aj iné dôkazy o opatreniach v oblasti environmentálneho manažérstva predložené uchádzačom alebo záujemcom, ktorými preukáže, že ním navrhované opatrenia sú rovnocenné opatreniam požadovaným v rámci príslušného systému environmentálneho manažérstva alebo príslušnej normy environmentálneho manažérstva.

##### Podmienky poskytnutia súťažných podkladov

Súťažné podklady sú voľne prístupné na stránke [www.libeto.sk](http://www.libeto.sk)

##### Lehota a miesto predkladania ponúk

Lehota na predkladanie ponúk – dátum: **21.12.2020 do****09:00**

Ponuky sa predkladajú doručením prostredníctvom pošty, iného doručovateľa alebo osobne na adresu: **EUPC s.r.o., Vysokoškolákov 41, 010 08 Žilina**, v zalepenej obálke s uvedením hesla **Armovňa - Neotvárať.**

**V prípade, ak uchádzač predkladá ponuky na viacero častí, ponuka pre každú časť bude v samostatnej obálke jasne označená.**

##### Ponuka predložená po uplynutí lehoty na predkladanie ponúk sa vráti uchádzačovi neotvorená.

##### Ak sa ponuka doručuje osobne, Zadávateľ, alebo poverená osoba, vydá potvrdenie o jej prevzatí, v ktorom uvedie dátum, čas a miesto prevzatia ponuky. Ak sa ponuka doručuje osobne, odporúčame uchádzačom aby vopred kontaktovali poverenú osobu na tel. č. 0917 499 998

##### Ak sa ponuka doručuje prostredníctvom pošty alebo iného doručovateľa, pre dodržanie lehoty na predkladanie ponúk je rozhodujúci dátum a čas doručenia ponuky Zadávateľovi na uvedenú adresu predkladania ponúk.

##### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Zadávateľ vylúči uchádzača, ktorý je súčasne členom skupiny dodávateľov.

##### Ponuky predložené v lehote na predkladanie ponúk sa uchádzačovi nevracajú, zostávajú ako súčasť dokumentácie o postupe verejného obstarávania.

##### Kritériá na vyhodnotenie ponúk

Kritérium na vyhodnotenie ponúk:

**„Najnižšia celková cena bez DPH“**

**(Uvedené kritérium platí pre každú časť predmetu zákazky samostatne.)**

Cena musí byť uchádzačom uvedená ako celková cena predmetu zákazky.

V ponukách uchádzačov, ktorí sú platcami DPH bude vyhodnocovaná celková cena predmetu zákazky pre danú časť bez DPH, v eurách. V ponukách uchádzačov, ktorí nie sú platcami DPH bude vyhodnocovaná celková cena predmetu zákazky pre danú časť v eurách. Ak uchádzač nie je platcom DPH, upozorní na to vo svojej ponuke.

Navrhovaná cena bude vyjadrená v eurách ako konečná cena a zahŕňa všetky náklady spojené s predmetom zákazky. Ceny musia byť zaokrúhlené najviac na dve desatinné miesta.

Uchádzač uvedie svoj návrh na plnenie kritérií na priloženom formulári **„Návrh na plnenie kritérií cenová ponuka“** *(príloha č. 1 tejto výzvy)***.**

Uspeje ponuka uchádzača, ktorý ponúkne najnižšiu cenu za predmet zákazky pre danú časť a splní všetky podmienky účasti uvedené v bode 12 tejto Výzvy a požiadavky na predmet zákazky.

##### Lehota viazanosti ponúk

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej Zadávateľom.

Lehota viazanosti ponúk je stanovená do: 31.3.2021

1. **Komunikácia a výmena informácií medzi Zadávateľom a uchádzačom**

Komunikácia a výmena informácií súvisiaca s vysvetlením informácií potrebných na vypracovanie ponuky a na preukázanie splnenia podmienok účasti, vysvetlením informácií poskytnutých uchádzačmi vo svojich ponukách sa uskutoční výhradne elektronicky prostredníctvom e-mailovej adresy: [eupc@eupc.sk](mailto:eupc@eupc.sk)

Vysvetlenie informácií potrebných na vypracovanie ponuky a na preukázanie splnenia podmienok účasti, zadávateľ v prípade potreby preukázateľne bezodkladne oznámi pred uplynutím lehoty na predkladanie ponúk zverejnením vysvetlenia na svojej webovej stránke v časti zverejnenej výzvy na predkladanie ponúk.

##### Vyhotovenie ponuky

**(PLATÍ PRE KAŽDÚ ČASŤ PREDMETU ZÁKAZKY SAMOSTATNE)**

Ponuka musí byť vyhotovená v písomnej forme, ktorá zabezpečí trvalé zachytenie jej obsahu a predložená v listinnej forme na adresu EUPC s.r.o., Vysokoškolákov 41, 010 08 Žilina v lehote predkladania ponúk.

Predložená ponuka musí byť **podpísaná** štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v jeho mene v záväzkových vzťahoch.

Ponuka uchádzača musí byť predložená v slovenskom alebo českom jazyku.

Ak je doklad alebo dokument vyhotovený v cudzom jazyku, predkladá sa spolu s jeho prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je preklad do slovenského jazyka.

1. **Obsah Ponuky**

**(PLATÍ PRE KAŽDÚ ČASŤ PREDMETU ZÁKAZKY SAMOSTATNE)**

Ponuka predložená uchádzačom musí obsahovať doklady, dokumenty a vyhlásenia požadované v tejto výzve, v požadovanom formáte a doplnené tak ako je to stanovené v týchto bodoch tejto výzvy. Uchádzač nie je oprávnený meniť znenie dokladov, dokumentov a vyhlásení, ktorých vzory sú súčasťou tejto výzvy, je však oprávnený a povinný tieto správne a pravdivo vyplniť podľa požiadaviek zadávateľa uvedených v tejto výzve.

Ponuka musí byť predložená tak, aby obsahovala:

* **vyplnený návrh na plnenie kritéria na vyhodnotenie ponúk** podľa *prílohy č. 1.* tejto výzvy.
* **doklady a dokumenty na preukázanie splnenia podmienok účasti** podľa podmienok uvedených *v bode 12 Podmienky účasti* tejto výzvy.
* **návrh zmluvy o dielo**, uvedený *v prílohe č. 3. Návrh zmluvy o dielo*, doplnený o identifikáciu uchádzača v záhlaví a na konci návrhu zmluvy, ktorý musí byť podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Návrh zmluvy nesmie obsahovať žiadne ustanovenie, ktoré by bolo v rozpore s požiadavkami zadávateľa stanovenými v tejto výzve. Návrh zmluvy predkladá uchádzač vrátane jej príloh.
* **ocenený výkaz výmer,** ktorý musí byť predložený v ponuke ako v papierovej podobe tak aj v elektronickej podobe na CD/DVD/USB vo formáte .xls
* **zoznam subdodávateľov** (ak relevantné)

1. **Predkladanie ponuky**

Všetky náklady a výdavky spojené s prípravou a predložením ponuky znáša uchádzač bez finančného nároku voči zadávateľovi, bez ohľadu na výsledok súťaže. Ponuky doručené predpísaným spôsobom podľa tejto výzvy na adresu predkladania ponúk, v lehote na predkladanie ponúk sa uchádzačom nevracajú. Zostávajú ako súčasť dokumentácie z procesu výberu (súťaže) dodávateľa.

Uchádzačom môže byť aj skupina fyzických osôb a/alebo právnických osôb vystupujúcich voči zadávateľovi spoločne. **Skupina dodávateľov** nemusí vytvoriť právnu formu, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie predmetu zákazky sú povinní udeliť plnomocenstvo jednému z členov skupiny dodávateľov oprávnenému konať v mene všetkých členov skupiny dodávateľov a prijímať pokyny v tejto súťaži.

Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne a splnenie podmienok účasti týkajúcich sa technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.

Ak uchádzač využije na preukázanie splnenia podmienok účasti technickej alebo odbornej spôsobilosti technické a odborné kapacity **inej osoby**, bez ohľadu na ich právny vzťah, musí uchádzač Zadávateľovi v ponuke preukázať, že pri plnení zákazky bude skutočne používať zdroje, resp. kapacity osoby, ktorú využije na preukázanie splnenia predmetných podmienok účasti. Skutočnosť podľa predchádzajúcej vety preukazuje uchádzač písomným čestným vyhlásením (prísľubom) takejto inej osoby, že v prípade potreby bude uchádzačovi k dispozícií na plnenie predmetu zákazky počas celého trvania zmluvného vzťahu alebo písomnou zmluvou uzavretou medzi uchádzačom a osobou, ktorej zdrojmi alebo kapacitami mieni uchádzač preukázať svoju technickú alebo odbornú spôsobilosť. Osoba, ktorej kapacity majú byť použité na preukázanie splnenia podmienok účasti technickej alebo odbornej spôsobilosti, musí preukázať splnenie podmienok účasti týkajúcich sa osobného postavenia podľa § 32 ods. 1 písm. e) ZVO vo vzťahu k tej časti predmetu zákazky, na ktorú boli kapacity uchádzačovi poskytnuté. Zároveň osoba, ktorej kapacity majú byť použité na preukázanie splnenia podmienok účasti technickej alebo odbornej spôsobilosti, musí preukázať splnenie podmienky účasti týkajúcej sa osobného postavenia podľa § 32 ods. 1 písm. f) ZVO a nesmie u tejto osoby existovať dôvod na vylúčenie podľa § 40 ods. 6 písm. f) ZVO (konflikt záujmov nemožno odstrániť inými účinnými opatreniami).

Zadávateľ vo výzve na predkladanie ponúk vyžaduje, aby uchádzač v ponuke uviedol podiel zákazky, ktorý má v úmysle zadať **subdodávateľom**, navrhovaných subdodávateľov a predmety subdodávok. Navrhovaný subdodávateľ musí preukázať splnenie podmienok účasti týkajúcich sa osobného postavenia podľa § 32 ods. 1 písm. e) ZVO vo vzťahu k tej časti predmetu zákazky, ktorú bude realizovať v subdodávke. Zároveň subdodávateľ musí preukázať splnenie podmienky účasti 32 týkajúcej sa osobného postavenia podľa § 32 ods. 1 písm. f) ZVO a nesmie u tejto osoby existovať dôvod na vylúčenie podľa § 40 ods. 6 písm. f) ZVO (konflikt záujmov nemožno odstrániť inými účinnými opatreniami).

Zadávateľ zároveň vo výzve na predkladanie ponúk vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch.

## Vysvetľovanie dokladov na preukázanie splnenia podmienok účasti/vysvetľovanie ponúk

Zadávateľ písomne elektronicky (e-mailom) požiada uchádzača o vysvetlenie alebo o doplnenie predložených dokladov, ak z predložených dokladov nie je možné posúdiť ich platnosť alebo splnenie podmienky účasti, alebo požiadavky na predmet zákazky.

## Posúdenie a hodnotenie ponúk

**Zadávateľ bude vyhodnocovať splnenie požiadaviek na predmet zákazky a splnenie podmienok účasti po vyhodnotení ponúk na základe kritéria na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí.**

Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

## Vylúčenie ponuky/uchádzača

Zadávateľ vylúči uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku na tú istú časť predmetu zákazky.

Zadávateľ vylúči ponuku/uchádzača, ak:

* nesplnil podmienky účasti,

- poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti,

- konflikt záujmov nemožno odstrániť inými účinnými opatreniami,

- nepredložil po písomnej žiadosti vysvetlenie alebo doplnenie predložených dokladov v určenej lehote,

- ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

- uchádzačom predložené vysvetlenie ponuky nie je svojim obsahom v súlade s požiadavkou podľa výzvy,

1. **Obhliadka miesta dodania predmetu zákazky**

Obhliadku je možné vykonať v pracovných dňoch od 9:00 hod. – 14:00 hod..

Kontaktná osoba: Ing. Jozef Turčok, tel. č. +421 945 506 420. Termín obhliadky je potrebné dohodnúť s kontaktnou osobou minimálne 1 deň vopred. Obhliadka miesta dodania sa uskutoční pre každého záujemcu osobitne.

## Uzavretie zmluvy

Uzavretá zmluva pre danú časť nesmie byť v rozpore s touto výzvou a s ponukou predloženou úspešným uchádzačom, resp. s ponukou uchádzača, ktorý sa umiestnil ako druhý, resp. tretí v poradí ak je to relevantné.

Zadávateľ nesmie uzavrieť zmluvu s dodávateľom alebo dodávateľmi, ktorí majú povinnosť zapisovať

sa do RPVS a nie sú zapísaní v RPVS, alebo ktorých subdodávatelia, ktorí majú povinnosť zapisovať

sa do RPVS a nie sú zapísaní v RPVS.

1. **Doplňujúce informácie**

Otváranie a vyhodnocovanie ponúk bude neverejné.

Víťazný uchádzač sa zaväzuje dodržiavať povinnosti určené pre daný operačný program, a to najmä, nie však výlučne, povinnosti ohľadom archivácie dokumentov či výkonu kontroly/auditu/overovania na mieste príslušnými oprávnenými orgánmi, resp. inštitúciami.

Zadávateľ písomne elektronicky prostredníctvom e-mailu oznámi všetkým uchádzačom, ktorí predložili ponuky, výsledok vyhodnotenia ponúk.

Uchádzač predložením svoje ponuky (na ktorúkoľvek časť predmetu zákazky) vyhlasuje, že:

* súhlasí s podmienkami súťaže v rámci zákazky s názvom **Rekonštrukcia a modernizácia stavebných objektov - Armovňa**
* je dôkladne oboznámený s celým obsahom súťažných podkladov, návrhom zmluvy vrátane všetkých  príloh,
* všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,
* nie je čo i len v potenciálnom konflikte záujmov vo vzťahu k Zadávateľovi, alebo jeho zamestnancom
* predkladá iba jednu ponuku,
* nie je členom skupiny dodávateľov, ktorá ako iný uchádzač predkladá ponuku,

**Prílohy tejto Výzvy:**

Príloha č. 1 Návrh na plnenie kritérií

Príloha č. 2 Vzor čestného vyhlásenia § 32 ods. 1 písm. f)

Príloha č. 3 Návrh ZoD – pre časti 1 až 3

Príloha č. 4 Výkaz výmer vo formáte .xls

Príloha č. 5 Projektová dokumentácie v elektronickej forme

Príloha č. 6 Vzor zoznamu poskytnutých prác

V Liptovskej Teplej, dňa 9.12.2020

................................................

Ing. Samuel Lobík

podpredseda predstavenstva LIBETO a.s.